CELEX: 32021R0253
Language: fi
Date: 2021-02-17 00:00:00
Title: Komission täytäntöönpanoasetus (EU) 2021/253, annettu 17 päivänä helmikuuta 2021, Zimbabwen tilanteen johdosta määrättävistä rajoittavista toimenpiteistä annetun neuvoston asetuksen (EY) N:o 314/2004 muuttamisesta

19.2.2021   
               
               
                  FI
               
               
                  Euroopan unionin virallinen lehti
               
               
                  L 58/15
               
            
         KOMISSION TÄYTÄNTÖÖNPANOASETUS (EU) 2021/253,
         annettu 17 päivänä helmikuuta 2021,
         Zimbabwen tilanteen johdosta määrättävistä rajoittavista toimenpiteistä annetun neuvoston asetuksen (EY) N:o 314/2004 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Zimbabwen tilanteen johdosta määrättävistä rajoittavista toimenpiteistä 19 päivänä helmikuuta 2004 annetun neuvoston asetuksen (EY) N:o 314/2004 (1) ja erityisesti sen 11 artiklan b alakohdan,
         sekä katsoo seuraavaa:
         
                     (1)
                  
                  
                     Neuvoston päätöksessä 2011/101/YUTP (2) yksilöidään henkilöt ja yhteisöt, joihin sovelletaan kyseisen päätöksen 4 ja 5 artiklassa säädettyjä rajoittavia toimenpiteitä.
                  
               
                     (2)
                  
                  
                     Päätös pannaan unionin tasolla tarvittavien toimien osalta täytäntöön asetuksella (EY) N:o 314/2004. Asetuksen (EY) N:o 314/2004 liitteessä III luetellaan erityisesti ne henkilöt ja yhteisöt, joita asetuksessa säädetty varojen ja taloudellisten resurssien jäädyttäminen koskee.
                  
               
                     (3)
                  
                  
                     Neuvosto hyväksyi 18 päivänä helmikuuta 2021 päätöksen (YUTP) 2021/258 (3) kahta henkilöä koskevien merkintöjen muuttamisesta ja yhden henkilön poistamisesta niiden henkilöiden ja yhteisöjen luettelosta, joihin kohdistetaan rajoittavia toimenpiteitä.
                  
               
                     (4)
                  
                  
                     Sen vuoksi asetuksen (EY) N:o 314/2004 liitettä III olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 314/2004 liite III tämän asetuksen liitteen mukaisesti.
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
         
         
            Tehty Brysselissä 17 päivänä helmikuuta 2021.
            
               
                  Komission puolesta,
               
               
                  puheenjohtajan nimissä
               
               
                  Pääjohtaja
               
               
                  Rahoitusvakauden, rahoituspalvelujen ja pääomamarkkinaunionin pääosasto
               
            
         
         
            (1)  EUVL L 55, 24.2.2004, s. 1.
         
            (2)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).
         
            (3)  Neuvoston päätös (YUTP) 2021/258, annettu 18 päivänä helmikuuta 2021, Zimbabwen tilanteen johdosta määrättävistä rajoittavista toimenpiteistä annetun päätöksen 2011/101/YUTP muuttamisesta (ks. tämän virallisen lehden sivu 51).
      
      
         
            LIITE
            Muutetaan neuvoston asetuksen (EY) N:o 314/2004 liitteessä III oleva I jakso seuraavasti:
            
                        1)
                     
                     
                        Korvataan jäljempänä mainittuja henkilöitä koskevat merkinnät seuraavasti:
                        
                                    
                                                ”5)
                                             
                                             
                                                CHIWENGA, Constantine
                                             
                                          
                                 
                                    Varapresidentti
                                    Zimbabwen puolustusvoimien entinen komentaja, eläkkeellä oleva kenraali, syntynyt 25.8.1956
                                    passi: AD000263
                                    henkilökortti: 63–327568M80
                                 
                                 
                                    Varapresidentti ja Zimbabwen puolustusvoimien entinen komentaja. Yhteisen operatiivisen johdon jäsen ja osallinen valtion sortopolitiikan kehittämiseen tai johtamiseen. Käyttänyt armeijaa maatilojen haltuunottoon. Vuoden 2008 presidentinvaalien aikana hän oli yksi vaalien järjestämiseen liittyneiden väkivaltaisuuksien pääsuunnittelijoista.”
                                 
                              
                                    
                                                ”7)
                                             
                                             
                                                SIBANDA, Phillip Valerio (alias Valentine)
                                             
                                          
                                 
                                    Zimbabwen puolustusvoimien komentaja
                                    Zimbabwen kansallisen armeijan entinen komentaja, kenraali, syntynyt 25.8.1956 tai 24.12.1954
                                    henkilökortti 63–357671H26
                                 
                                 
                                    Zimbabwen puolustusvoimien komentaja ja Zimbabwen kansallisen armeijan entinen komentaja. Johtava sotilashenkilö, jolla on siteitä hallitukseen ja joka on osallinen valtion sortopolitiikan kehittämiseen tai johtamiseen.”
                                 
                              
                  
                        2)
                     
                     
                        Poistetaan seuraava merkintä:
                        
                                    
                                                “6)
                                             
                                             
                                                Shiri, Perence (alias Bigboy) Samson Chikerema
                                             
                                          
                                 
                                    Ilmavoimien marsalkka (ilmavoimat);
                                    syntynyt 1.11.1955;
                                    henkilökortti 29–098876M18
                                 
                                 
                                    Johtava sotilashenkilö ja ZANU-PF:n yhteisen operatiivisen johdon jäsen, osallinen valtion sortopolitiikan kehittämiseen tai johtamiseen. Osallinen poliittisiin väkivaltaisuuksiin, muun muassa vuoden 2008 vaalien aikana Mashonaland West -maakunnassa Chiadzwassa.”